钦定古今图书集成/明伦汇编/闺媛典/第167卷 > 黄鸷妻周氏
## 钦定古今图书集成/明伦汇编/闺媛典/第167卷 > 黄鸷妻周氏

按《慈谿县志》：周氏年十九，归定海黄鸷，甫三月，鸷有
事南畿，道病还，阅两月而亡。周方妊痛，几绝，后父病
归宁，母欲夺其志，辄忿泣趋檐下，欲触破瓮，二嫂急
持而止，即徒步归。黄深居不出。一日，忽有翠鸟飞集
右手，感泣不已，舅慰之曰：“翠鸟鹰扬之物，得男之兆
也。”不数日，果生子桥，教育有成，有司奏请旌表。